Niv Kavana

Niv Kavana (; ) — İrlandiya müğənnisi. O, İrlandiyaya 1993 Avroviziya Mahnı Müsabiqəsində qələbə qazandırmışdır.

 Musiqi karyerası 
Niv Kavana 1993-cü ildə İrlandiyanın Milstrit şəhərində keçirilən Avroviziya Mahnı Müsabiqəsində "In Your Eyes" adlı mahnı ilə ev sahibi ölkəni təmsil etmiş və 25 ölkənin iştirak etdiyi müsabiqədə qələbə qazanmışdır.. Mahnı həmin illərdə İrlandiya və Böyük Britaniya radiolarının ən çox səsləndirilən mahnılarından biri idi.

Daha sonra 17 illik fasilədən sonra Niv Kavana 2010-cu ildə bir daha Avroviziyaya geri dönmüşdür. Norveçin paytaxtı Oslo şəhərində keçirilən 2010 Avroviziya Mahnı Müsabiqəsində "It's for You" mahnısı ilə İrlandiyanı təmsil edən Niv ölkəsini müsabiqənin final mərhələsinə yüksəltməyə nail olmuşdur. Finalda isə müğənni 25 iştirakçı arasında 23-cü yerdə qərarlaşmışdır.

Əsasən Avroviziyadakı qalibiyyətinə görə tanınan müğənni 2015-ci ildən etibarən səhnədən uzaqlaşmışdır və buna səbəb kimi Niv ailəsinə daha çox vaxt sərf etmək istəməsini göstərmişdir.

 Həyatı 
Niv Kavana 13 fevral 1968-ci ildə İrlandiyanın Dublin şəhərində anadan olmuşdur. Onun atası müğənni və eyni zamanda saksafonçu olub. Niv musiqiçi Pol Meqahey ilə ailə həyatı qurub. Onların Tom və Cek adlı iki oğulları var.

 Mahnıları 
 İl Mahnı adı1993"In Your Eyes"1994 "Red Roses for Me"1995 "Flying Blind" "Romeo's Twin"1998"Sometimes Love"2010"It's for You"2011"A Fool for You No More"

 İstinadlar 

 Xarici keçidlər 
Kateqoriya:İrlandiya müğənniləri
Kateqoriya:Avroviziya Mahnı Müsabiqəsinin qalibləri
İrlandiya Avroviziya Mahnı Müsabiqəsində